# ΟΙ ΠΕΡΙ ΣΥΣΚΕΥΑΣΙΩΝ ΚΑΙ ΑΠΟΒΛΗΤΩΝ ΣΥΣΚΕΥΑΣΙΩΝ ΝΟΜΟΙ ΤΟΥ 2002 ΕΩΣ 2021

##### Κανονισμοί δυνάμει του άρθρου 6Α και 27

|  |  |  |  |  |  |
| --- | --- | --- | --- | --- | --- |
| Προοίμιο. | Για σκοπούς εναρμόνισης με- | | | | |
|  |  | | | | |
| Επίσημη Εφημερίδα της Ε.Ε.: L 115, 6.5.2015,  σ.11. | (α) | το Άρθρο 1(2) της πράξης της Ευρωπαϊκής Ένωσης με τίτλο «Οδηγία (ΕΕ) 2015/720 του Ευρωπαϊκού Κοινοβουλίου και του Συμβουλίου της 29ης Απριλίου 2015 σχετικά με την τροποποίηση της οδηγίας 94/62/ΕΚ με σκοπό τη μείωση της κατανάλωσης λεπτών πλαστικών σακουλών μεταφοράς», και | | | |
|  |  |  | | | |
| Επίσημη Εφημερίδα της Ε.Ε.: L 155,  12.6.2019,  σ.1. | (β) | το Άρθρο 3(3) και το Άρθρο 5 της πράξης της Ευρωπαϊκής Ένωσης με τίτλο «Οδηγία (ΕΕ) 2019/904 του Ευρωπαϊκού Κοινοβουλίου και του Συμβουλίου της 5ης Ιουνίου 2019 σχετικά με τη μείωση των επιπτώσεων ορισμένων πλαστικών προϊόντων στο περιβάλλον», | | | |
|  |  | | | | |
| 32(I) του 2002  133(Ι) του 2003  159(Ι) του 2005  48(Ι) του 2006  58(Ι) του 2012  59(Ι) του 2012  125(Ι) του 2012  163(Ι) του 2017  171(I) του 2019  105(Ι) του 2021. | Το Υπουργικό Συμβούλιο, ασκώντας τις εξουσίες που χορηγούνται σε αυτό δυνάμει των διατάξεων των άρθρων 6Α και 27 του περί Συσκευασιών και Αποβλήτων Συσκευασιών Νόμου, εκδίδει τους ακόλουθους Κανονισμούς: | | | | |
|  |  | | | | |
| Συνοπτικός  τίτλος.  Επίσημη Εφημερίδα, Παράρτημα  Τρίτο (Ι):  17.11.2017. | 1. Οι παρόντες Κανονισμοί θα αναφέρονται ως οι περί Συσκευασιών και Αποβλήτων Συσκευασιών (Μείωση της Κατανάλωσης Λεπτής Πλαστικής Σακούλας Μεταφοράς) (Τροποποιητικοί) Κανονισμοί του 2022 και θα διαβάζονται μαζί με τους περί Συσκευασιών και Αποβλήτων Συσκευασιών (Μείωση της Κατανάλωσης Λεπτής Πλαστικής Σακούλας Μεταφοράς) Κανονισμούς του 2017 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Συσκευασιών και Αποβλήτων Συσκευασιών (Μείωση της Κατανάλωσης Λεπτής Πλαστικής Σακούλας Μεταφοράς) Κανονισμοί του 2017 και 2022. | | | | |
|  |  | | | | |
| Τροποποίηση  του Κανονισμού 2 των βασικών κανονισμών. | 2. Η παράγραφος (1) του Κανονισμού 2 των βασικών κανονισμών τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και του ορισμού του: | | | | |
|  |  | | | | |
|  | «“οξοδιασπώμενη πλαστική ύλη” σημαίνει το πλαστικό υλικό, το οποίο περιλαμβάνει πρόσθετα που, μέσω οξείδωσης, οδηγούν σε διάσπαση του πλαστικού υλικού σε μικρά τμήματα ή σε χημική αποσύνθεση αυτού·». | | | | |
|  |  | | | | |
| Τροποποίηση  του Κανονισμού 5 των βασικών κανονισμών. | 3. Ο Κανονισμός 5 των βασικών κανονισμών τροποποιείται ως ακολούθως: | | | | |
|  | (α) | | Με την αντικατάσταση της παραγράφου (α) αυτού, με την ακόλουθη παράγραφο: | | |
|  |  | |  | | |
|  |  | | «(α) Απαγορεύεται η διάθεση λεπτής πλαστικής σακούλας μεταφοράς από πωλητές προϊόντων στα σημεία πώλησης.»· | | |
|  |  | |  | | |
|  | (β) | | με τη διαγραφή της παραγράφου (β) αυτού· και | | |
|  |  | |  | | |
|  | (γ) | | με την προσθήκη, αμέσως μετά την παράγραφο (γ) αυτού, της ακόλουθης νέας παραγράφου: | | |
|  |  | |  | | |
|  |  | | «(δ) Απαγορεύεται η παραγωγή, η διανομή, η πώληση, η παροχή και η χρήση οξοδιασπώμενης πλαστικής σακούλας μεταφοράς, η οποία είναι κατασκευασμένη, εξ ολοκλήρου ή εν μέρει, από οξοδιασπώμενη πλαστική ύλη.». | | |
|  |  | | | | |
| Τροποποίηση  του Κανονισμού 6 των βασικών κανονισμών. | 4. Ο Κανονισμός 6 των βασικών κανονισμών τροποποιείται ως ακολούθως: | | | | |
|  |  | |  | | |
|  | (α) | | Με την αντικατάσταση της παραγράφου (1) αυτού, με την ακόλουθη παράγραφο: | | |
|  |  | |  | | |
|  |  | | «(1) Οι μεμονωμένοι πωλητές προϊόντων και τα οργανωμένα σύνολα πωλητών προϊόντων προβαίνουν σε δράσεις, σύμφωνα με τις πρόνοιες της παραγράφου (2), για ενημέρωση και ευαισθητοποίηση του κοινού σχετικά με τη μείωση της χρήσης της λεπτής πλαστικής σακούλας μεταφοράς.»· και | | |
|  |  | |  | | |
|  | (β) | | με την αντικατάσταση της υποπαραγράφου (α) της παραγράφου (2) αυτού, με την ακόλουθη υποπαράγραφο: | | |
|  |  | |  | | |
|  |  | | «(α) | (i) | Τη διοργάνωση εκστρατειών ενημέρωσης και ευαισθητοποίησης του κοινού και εκδηλώσεων ή/και συναντήσεων σχετικά με την παροχή πληροφόρησης για τις περιβαλλοντικές επιπτώσεις της αυξημένης χρήσης ή/και τα περιβαλλοντικά οφέλη της μειωμένης χρήσης της λεπτής πλαστικής σακούλας μεταφοράς∙ και |
|  |  | |  | (ii) | την ενθάρρυνση και προώθηση της χρήσης εναλλακτικών λύσεων, όπως η χρήση επαναχρησιμοποιούμενης σακούλας (πλαστικής, χάρτινης, υφασμάτινης, σύμμεικτης)·». |
|  |  | | | | |
| Έναρξη της ισχύος των παρόντων Κανονισμών. | 5. Οι παρόντες Κανονισμοί τίθενται σε ισχύ ένα (1) χρόνο μετά τη δημοσίευσή τους στην Επίσημη Εφημερίδα της Δημοκρατίας. | | | | |

Αρ. Φακ.: 23.03.058.009-2021

ΑΦ/ΑΒ//MAX